"Жәларбжьаратәи Афонд Аԥсны" аусура иалагеижьҭеи хымз инареиҳауп. Абри аамҭа иалагӡаны аиҿкааратә усурақәа мҩаԥнагахьеит. Афонд ахықәки аҵаки шьақәҳарӷәӷәоуп уи алахәылацәа адгаланы. Афонд аԥҟарақәа шьақәыргылоуп Аԥсны аиустициа аминистрра аҟны. Афонд аилазаара злашьақәгылоу ахеилакқәа ааигәа ахантәаҩцәа алахын. Уажәазы афонд аструктура абас иҟоуп.
Ахада — Сенер Гогәуа, ахада ихаҭыԥуаҩ — Витали Смыр, амаӡаныҟәгаҩ хада — Асида Инаԥшьԥҳа;
— аинформациеи, апрессеи, ауаажәларра реимадара ахеилак — Гәрам Амқәаб;
— жәларбжьаратәи аимадарақәа рзы ахеилак — Максим Ӷәынџьиа;
— асоциалтә политика ахеилак — Иулиа Гәымба;
— аԥсуареи, адемографиеи, арепатриациеи рзы ахеилак — Сырма Ашәԥҳа;
— аекономикеи аинвестициеи рхеилак — Беслан Кәарҷиа;
— афинансқәа рхеилак — Беслан Кәыҵниа;
— акультуреи аҵарадырреи рхеилак — Ныгәзар Логәуа;
— аҿар рполитикатә хеилак — Асҭамыр Логәуа.